

**Školský vzdelávací program**

***Čarovný svet hier***

**Názov školského vzdelávacieho programu:**

***Čarovný svet hier***

**Stupeň vzdelania:**

***predprimárne vzdelanie***

**Forma výchovy a vzdelania:**

***celodenná***

**Vyučovací jazyk:**

***slovenský***

**Druh školy:**

***cirkevná***

**Škola:**

***Základná škola s materskou školou sv. Jána Pavla II.***

***Osloboditeľská 27, Bratislava***

***IČO: 42263352***

***Riaditeľ školy: PaedDr. Lenka Bubeníková***

***Ďalšie kontakty: Eva Slepčanová, zástupkyňa pre MŠ***

**Zriaďovateľ:**

***Názov: Rímskokatolícka cirkev, Bratislavská arcidiecéza, Arcidiecézny školský úrad***

***Adresa: Špitálska 7, Bratislava***

***Kontakty: Mgr. Viera Kyselicová, riaditeľka***

***tel.č. 02/ 57 20 06 10, 0903 982 151***

***e-mail: kyselicova@abuba.sk***

**OBSAH**

[1 Názov školského vzdelávacieho programu „Čarovný svet hier“ 4](#_Toc23663156)

[2 Vlastné ciele a poslanie výchovy a vzdelávania 4](#_Toc23663157)

[3 Stupeň vzdelania 5](#_Toc23663158)

[4 Vlastné zameranie materskej školy 5](#_Toc23663159)

[5 Dĺžka dochádzky a formy výchovy a vzdelávania 7](#_Toc23663160)

[6 Učebné osnovy školského vzdelávacieho programu „Čarovný svet hier“ 8](#_Toc23663161)

[6.1 Obsahový celok : Školský september 10](#_Toc23663162)

[6.2 Obsahový celok : Farebný október 13](#_Toc23663163)

[6.3 Obsahový celok : Mokrý november 15](#_Toc23663164)

[6.4 Obsahový celok: Sviatočný december 17](#_Toc23663165)

[6.5 Obsahový celok: Biely január 19](#_Toc23663166)

[6.6 Obsahový celok: Zábavný február 21](#_Toc23663167)

[6.7 Obsahový celok : Knižný marec 23](#_Toc23663168)

[6.8 Obsahový celok: Rozkvitnutý apríl 25](#_Toc23663169)

[6.9 Obsahový celok: Slnečný máj 27](#_Toc23663170)

[6.10 Obsahový celok: Veselý jún, hurá prázdniny 29](#_Toc23663171)

[7 Vyučovací jazyk 31](#_Toc23663172)

[8 Spôsob a podmienky ukončovania výchovy a vzdelávania, vydávanie dokladu o získanom vzdelaní 32](#_Toc23663173)

[9 Materiálno-technické a priestorové podmienky 32](#_Toc23663174)

[10 Vnútorný systém kontroly a hodnotenia detí 33](#_Toc23663175)

[11 Vnútorný systém kontroly a hodnotenia zamestnancov školy 34](#_Toc23663176)

# 1 Názov školského vzdelávacieho programu „Čarovný svet hier“

**Názov ŠkVP - ,, Čarovný svet hier“** sme vybrali v súlade vhodnej symboliky, ktorá je dieťaťu zrozumiteľná pre materskú školu.

# 2 Vlastné ciele a poslanie výchovy a vzdelávania

**Hlavným cieľom našej materskej školy je pripraviť dieťa po všetkých stránkach rozvoja osobnosti na vstupu do základnej školy, teda rozvíjať jeho školskú pripravenosť, pripravenosť na život v spoločnosti vzhľadom na jedinečnosť dieťaťa, vychovať dobrého, aktívneho človeka s vlastnou identitou vo svetle Evanjelia, s pravými duchovnými hodnotami, s hlbokým vnímaním a prežívaním skutočnosti.**

*Ciele výchovy a vzdelávania:*

* rozvíjať osobnosť dieťaťa a pripravovať ho na školské vzdelávanie vzhľadom na to, čo má, čo by mohlo a čo môže vedieť
* rozvíjať náboženské cítenie
* vytvárať predpoklady pre zdravý fyzický, psychický, sociálny, emocionálny a duchovný rozvoj dieťaťa
* v pedagogickom prístupe klásť dôraz na rešpektovanie dieťaťa ako jedinečnú osobnosť
* podporovať jedinečnosť dieťaťa, rozvíjať jeho zdravé sebavedomie a sebaistotu
* rozvíjať a podporovať schopnosti detí kooperovať v skupine
* vštepovať princípy tvorivo-humanistickej výchovy, založené na rozvoji osobnosti dieťaťa vzhľadom na jeho individualitu v súlade s Dohovorom o právach dieťaťa
* rozvíjať schopnosti, zručnosti a návyky detí pre ich budúci rast, vštepovať im základy celoživotného vzdelávania
* celostne rozvíjať základné kompetencie osobnosti dieťaťa a tým ho pripraviť na ďalší aktívny život v spoločnosti
* podporovať nadanie, záujmy a rešpektovať osobnosť dieťaťa
* posilňovať schopnosť sebahodnotenia u detí a  preberať na seba primeranú zodpovednosť
* rozvíjať predstavivosť a tvorivosť v každodenných aktivitách
* oboznamovať sa s kultúrou, tradíciami štátu, mesta, ľuďmi, ktorí v ňom žijú, s prostredím a okolím materskej školy, základnej školy, okolitou prírodou a kultúrnymi pamiatkami
* rozvíjať u detí environmentálne cítenie, vzťah k prírode,  jej ochrane a ochrane životného prostredia
* rozvíjať u detí návyky súvisiace so zdravým životným štýlom
* upevňovať u detí vzťah k rodine, jej členom, rozvíjať a podporovať spoluprácu medzi školou a rodinou
* vytvárať priaznivú sociálno-emocionálnu klímu v  materskej škole
* vytvárať rodinné spoločenstvo

# 3 Stupeň vzdelania

**Stupeň vzdelania,** ktorý poskytuje materská škola - **predprimárne vzdelanie**.

# 4 Vlastné zameranie materskej školy

Materská škola je súčasťou spojeného subjektu so Základnou školou sv. Jána. Pavla II. od 02. septembra 2012.

Prioritou ŠkVP je výchova detí vo viere. Chceme nadviazať na kresťanskú výchovu rodiča, pre ktorých je poslaním naučiť svoje deti modliť sa a pomáhať im odhaliť svoje povolanie Božích detí. Prostredníctvom spoločných modlitieb, rozprávania, čítania príbehov a rôznych aktivít bude pre deti život podľa evanjelia prirodzenou a neoddeliteľnou súčasťou ich života.

Našou snahou je, aby sa deti učili prostredníctvom zážitkového učenia a tým mali zo vzdelávania radosť. Do edukačných aktivít nevstupujeme ako odovzdávatelia informácií, teda na báze slovnej inštrukcie a odovzdávania informácií, ale snažíme sa byť facilitátormi detí, aby spoločnou prácou hľadali riešenia problémov a skutočností, zapájali sa do procesu výučby a mali zo svojej práce a zistení radosť. Vedieme ich v duchu kresťanskej výchovy, k sebahodnoteniu svojich výsledkov, konania a správania, podporujeme ich záujem o nové vedomosti a zručnosti. Spoločne sa pripravujeme na pracovné činnosti a  pedagogickým pôsobením tak rozvíjame a usmerňujeme vedomosti, predstavivosť a zručnosti detí.

Taktiež sa zameriavame na čo najkvalitnejšiu pripravenosť detí na vstup do základnej školy s prihliadnutím na jedinečnú osobnosť dieťaťa, nezabúdame, že ani jedno dieťa nie je na rovnakej vedomostnej úrovni, preto pristupujeme k dieťaťu individuálne, rozvíjame jeho schopnosti, vedomosti, zručnosti a návyky, podporujeme aktívnosť dieťaťa v zmysle: čo má, čo môže a čo by mohlo vo svojom osobnostnom raste dosiahnuť. Prehlbujeme u detí pocit spolupatričnosti, vedieme ich k spolupráci, vzájomnej pomoci, spolunažívaniu a vzájomnému pochopeniu.

Ďalšou súčasťou ŠkVP je environmentálna výchova z dôvodu stáleho narastania ekologických problémov. Realizáciou už od útleho detstva budeme vytvárať u detí silný vzťah a lásku k prírode a jej pochopeniu. Taktiež budeme venovať veľkú pozornosť športovým a edukačným aktivitám, ktoré včleníme do prírodného prostredia, využitím prírodných materiálov, teda toho, čo nám príroda ponúka. Vo veľkej miere sa budeme snažiť využívať i odpadové materiály a tým deťom približovať ich ďalšie využívanie v živote – recykláciu , zber papiera a pod.

V pedagogickom procese vo veľkom rozsahu sa budeme snažiť spolupracovať so ZŠ , aby sa v upevňovaní našich cieľov pokračovalo i naďalej v jednotnom smere, teda, aby naše výchovné pôsobenie korešpondovalo s výchovným pôsobením ZŠ.

Naším poslaním je:

* v pedagogickom procese vytvárať predpoklady pre zdravý fyzický, duchovný, psychický, sociálny, emocionálny a etický rozvoj detí,
* pri výchove a vzdelávaní dieťaťa akceptovať jeho práva a základy mravnej výchovy,
* oboznamovať sa s okolím MŠ, ZŠ , ľuďmi a obcou Vajnory , v ktorej deti žijú,
* snažiť sa o skvalitňovanie a udržiavanie dobrých vzťahov medzi ZŠ, zamestnancami,  rodinami detí a okolím, aby sme boli ako jedna veľká rodina,
* skvalitňovať výchovno-vzdelávací (edukačný) proces a oslovovať rodiny k spolupráci a prežívaniu spoločných posedení a zábavy v MŠ,
* vzájomne hľadať východiská pri riešení konfliktných výchovných situácií, iniciovať a motivovať rodičov k spolupráci, poskytnúť odbornú pomoc a usmernenie pri výchove detí,
* stretávať sa s rodičmi a deťmi pri rôznych podujatiach usporiadaných školou, nielen pri preberaní a odovzdávaní detí, teda naďalej u nich vytvárať pozitívny vzťah k MŠ, pretože ich vzťah a postoje k nej sa odrážajú v ich ratolestiach,
* spoločne vytvárať pre deti lepšiu budúcnosť.

# 5 Dĺžka dochádzky a formy výchovy a vzdelávania

Na predprimárne vzdelanie v materskej škole podľa zákona 245/2008 o výchove a vzdelávaní (školský zákon) a o zmene a doplnení niektorých zákonov, vyhlášky 306/2008 o materskej škole prijímame deti **od troch do šiestich rokov veku. Prednostne sa prijímajú deti, ktoré dovŕšili piaty rok veku, deti s odloženým začiatkom povinnej školskej dochádzky a deti s dodatočne odloženým začiatkom plnenia povinnej školskej dochádzky.**

Deti budú v triedach rozdelené : 3-4 ročné a 4-6 ročné podľa § 28 ods. 10 zákona 245/2008 Z.z. o výchove a vzdelávaní (školský zákon) a o zmene a doplnení niektorých zákonov.

**Dĺžka dochádzky dieťaťa do materskej školy**

1. niekoľkoročná dochádzka
2. posledný rok pred plnením povinnej školskej dochádzky

**Forma výchovy a vzdelávania:**

Poskytneme celodennú výchovu a vzdelávanie dieťaťa.

**Pri usporiadaní denných činností detí budeme dbať na vyvážené striedanie spontánnych a riadených činností** tak, aby sme deti nepreťažovali.

# 6 Učebné osnovy školského vzdelávacieho programu „Čarovný svet hier“

Pri tvorbe učebných osnov berieme do úvahy Štátny vzdelávací program, vnútorné i vonkajšie podmienky materskej školy, spoluprácu a nadväznosť na Školský vzdelávací program ZŠ sv. Jána Pavla II.

Snahou je rozvíjať :

* Kľúčové kompetencie,
* Psychomotorické kompetencie
* Osobnostné (intrapersonálne) kompetencie
* Sociálne (iterpersonálne) kompetencie
* Komunikatívne kompetencie
* Kognitívne kompetencie
* Učebné kompetencie
* Informačné kompetencie,

prostredníctvom zmysluplnej výchovno-vzdelávacej činnosti podporovanej rôznymi doplnkovými aktivitami v spolupráci so základnou školou a rodinou.

Zameriavame sa na celostný rozvoj detskej osobnosti v poznávaní dieťaťa ako seba samého, na poznávanie prírody, sveta ľudí a kultúrneho života.

Súčasťou výchovno-vzdelávacej činnosti je a naďalej bude upevňovanie a rozvíjanie hygienických, stravovacích a sebaobslužných zručností, kultúrnych a spoločenských návykov detí, čomu budeme venovať pozornosť pri každodenných činnostiach.

Náš školský vzdelávací program pozostáva z nasledovných obsahových celkov zoradených do časového sledu:

**Školský september**

**Farebný október**

**Mokrý november**

**Sviatočný december**

**Biely január**

**Zábavný február**

**Knižný marec**

**Rozkvitnutý apríl**

**Slnečný máj**

**Veselý jún**

Jednotlivé obsahové celky pozostávajú z tém zameraných na rozvíjanie kľúčových kompetencií dieťaťa, rešpektujúce jeho vývinové možnosti, opierajúce sa o detskú skúsenosť a poznanie.

Vo všetkých obsahových celkoch budeme plniť tieto úlohy:

* zvládnuť sebaobslužné činnosti (obliekať sa, obúvať sa, umývať sa, čistiť si zuby atď.) a návyky správneho stolovania (jesť s príborom, udržiavať čistotu pri jedle, atď.)
* zachovať v pracovných a technických činnostiach návyky poriadku a čistoty (upratať po sebe, dávať si pozor na odev, atď.)
* pozdraviť, poďakovať a požiadať o pomoc
* komunikovať prijateľným spôsobom
* uplatňovať a rešpektovať návyky kultúrneho správania a spoločenských pravidiel
* používať spisovnú podobu Slovenského jazyka
* nenásilne riešiť konflikt s iným dieťaťom/deťmi, dohodnúť sa na kompromise
* prejavovať vzťah a ochranárske postoje k prírodnému prostrediu, uplatňovať návyky starostlivosti o prírodu
* prejavovať radosť z hier, zapájať sa do skupinových hier, vedieť v nej spolupracovať
* hodnotiť svoje vlastné schopnosti v rôznych činnostiach
* rozvíjať a upevňovať vzťah k poznávaniu, učeniu a získavaniu nových poznatkov, informácií, viesť deti k celoživotnému vzdelávaniu a radosti z poznaného
* plánovať, realizovať a hodnotiť hru
* dodržiavať stanovené, zvolené pravidlá
* dbať na bezpečnosť a ochranu zdravia
* prejaviť sebareguláciu v hrách a iných aktivitách – konať s ohľadom na seba a druhých
* pochopiť význam práce na základe rozmanitých pracovných činností

### 6.1 Obsahový celok : Školský september

**Charakteristika obsahového celku:**

Obsahový celok je zaradený na začiatok roka, ktorý je charakteristický tým, že deti prichádzajú zo známeho domáceho prostredia do materskej školy, stretávajú nových kamarátov a nadväzujú nové vzťahy s rovesníkmi i dospelými. Oboznamuje deti s dôležitosťou rodiny, s potrebou mať kamaráta. Deti sa prostredníctvom tohto obsahového celku presúvajú z prostredia najbližšieho a známeho (domova) cez nové prostredie (školu) až k širšiemu prostrediu, ktoré je súčasťou ich každodenného života (dedina a mesto). Uvedomenie si svojej národnosti a posilňovanie lásky k rodnej  vlasti je podstatou témy Tu žijem a rastiem. Spoločným menovateľom uvedených tém je vzťah, či už k ľuďom alebo k domovu, dedine, vlasti. Pre dobré vzťahy je dôležitá úcta, ktorou sa budeme zaoberať prostredníctvom prierezovej témy, s cieľom, aby naše deti v materskej škole získavali základy úcty k všetkým ľuďom i veciam okolo nich.

Zjednotenie detského kolektívu pri nástupe do školy po prázdninách. Adaptácia na nové prostredie prostredníctvom hier. Primeraným a zrozumiteľným spôsobom zoznamovať deti s pravidlami spávania, hlavne vo vzťahu k druhým deťom. Rozvíjať sociálnu citlivosť k iným ľuďom. Rozvíjať komunikačné kompetencie jasného, zrozumiteľného a plynulého vyjadrovania.

Aktivitami obsahového celku budeme vytvárať príjemnú sociálno-emocionálnu atmosféru v prostredí materskej školy, prehlbovať a upevňovať vzťahy medzi :

* deťmi,
* dieťaťom a materskou školou,
* dieťaťom – učiteľom
* učiteľom - dieťaťom,
* rodinou – dieťaťom – učiteľom.

Prostredníctvom tém budeme približovať deťom bezpečnosť v novom prostredí, oboznamovať ich s priestormi v materskej školy, okolím, upevňovať a  vytvárať vzťah k rodnému kraju, k zamestnancom a rozvíjať sociálne, kultúrne, hygienické a sebaobslužné návyky.

**Téma:**

* Vitajte v  materskej škole
* U nás doma a v MŠ
* Tu žijem a rastiem
* Bezpečne do školy

**Stratégie výchovno-vzdelávacej činnosti:**

**Metódy:**

* Zážitkové učenie,
* kooperatívne učenie,
* problémové učenie,
* projektové učenie,
* názorné pozorovanie,
* hry a hrové učenie
* vysvetľovanie,
* rozprávanie,
* rozhovor,
* riešenie problémových úloh,
* slovnej inštrukcie
* nácvik, precvičovanie, opakovanie,
* hodnotenie.

**Formy:**

* Hudobno-pohybové a kruhové hry,
* skupinové učenie,
* individuálne učenie,
* frontálne učenie,
* kreslenie, maľovanie a modelovanie rodiny,
* tvorba rodinného stromu,
* zhotovovanie štátnej zástavy/vlajky,
* dopravné značky a znázorňovanie cesty do CMŠ,
* vyčítanky, riekanky a básne na tému rodina,
* hymna SR,
* grafomotorické cvičenia,
* vychádzka do blízkeho okolia,
* rozprávanie o rodine, cirkevnej materskej škole a domovine,
* pracovné listy,
* počúvanie hudby,
* námetové, konštruktívne a didaktické hry,
* hry s puzzle a pexesom,
* spevácke činnosti,
* pohybové a relaxačné cvičenia.

**Učebné zdroje:**

* Pracovné listy na rozvoj matematických predstáv, rozvoj poznania, jazykovú výchovu, grafomotoriku,
* výtvarný, prírodný, technický a odpadový materiál,
* detská literatúra (autorské, ľudové),
* stavebnice,
* geometrické tvary,
* CD- prehrávač,
* hudobné CD – detské piesne, relaxačná hudba,
* odborná literatúra,
* didaktické pomôcky,
* riekanky, vyčítanky, básne,
* piesne, hudobno-pohybové a kruhové hry

### 6.2 Obsahový celok : Farebný október

**Charakteristika obsahového celku :**

Tento obsahový celok je zaradený na mesiac október, ktorý ponúka viditeľné krásy jesennej prírody, ktoré deti môžu vnímať všetkými zmyslami. Či už zrakom, chuťou, hmatom pri plodoch jesene; sluchom, zrakom, čuchom pri vnímaní chladnejšieho, veterného jesenného počasia. Jeseň je typická svojou farebnosťou, preto sme tému farby zaradili na koniec tohto obsahového celku. Prierezová téma poukazuje na dôležitosť ochrany prírody, v nej sa deti z našej CMŠ naučia základom ochranárskych postojov.

Formou hry budeme deti motivovať k pracovným činnostiam a záujmu získavať nové informácie. Poznávanie živej prírody, premien ročných období.

Priame a autentické skúsenosti z prírody a jej ochrany. Podporovať komunikačné kompetencie pri aplikovaní poznatkov z prírody. Aktivitami obsahového celku deťom priblížime zmenu v ročnom období.

Prostredníctvom pracovných činností chceme u detí upevňovať:

* + vzťah k práci a radosti z nej,
  + vzťah k ľudovým tradíciám,
  + k sviatkom a všetkému, čo s nimi súvisí,
  + kultúrne, hygienické a spoločenské návyky,

rozvíjať u nich základy:

* + logického myslenia,
  + matematických predstáv,
  + jazykovej zručnosti,
  + bezpečnosti v tomto ročnom období.

**Téma :**

* + Čarovná jeseň
  + Vitamíny zo záhradky
  + Tajomstvo farebných listov
  + Plody jesene

**Stratégie výchovno-vzdelávacej činnosti:**

**Metódy:**

* Zážitkové učenie,
* kooperatívne učenie,
* problémové učenie,
* projektové učenie,
* názorné pozorovanie,
* hry a hrové učenie
* vysvetľovanie,
* rozprávanie,
* rozhovor,
* riešenie problémových úloh,
* slovnej inštrukcie
* nácvik, precvičovanie, opakovanie,
* hodnotenie.

**Formy:**

* pracovné činnosti,
* individuálne učenie,
* skupinové učenie,
* frontálne učenie,
* vychádzka do prírody a blízkeho okolia,
* ,,List“ mamičke – čo sme našli v prírode a záhrade,
* hudobno-pohybové a dramatizujúce hry,
* nácvik, spievanie a recitácia básní a piesní,
* grafomotorické cvičenia,
* zhotovovanie výtvarných prác z prírodného a odpadového materiálu,
* lepenie a priestorové dotváranie prírodného materiálu – Čo sme našli v lese,
* vychádzka do okolia, pozorovanie a určovanie farebnej pestrosti a práce ľudí,
* hry podporujúce predstavivosť a fantáziu,

**Učebné zdroje:**

* Pracovné listy,
* melodický hudobný nástroj,
* makety ovocia a zeleniny,
* výtvarný, prírodný, technický a odpadový materiál,
* odborná literatúra,
* detské časopisy,
* detská literatúra,
* zásobník piesní, hier a riekaniek,
* stavebnice.

### 6.3 Obsahový celok : Mokrý november

**Charakteristika obsahového celku:**

Téma moje múdre telo je zaradená na mesiac november. V tomto mesiaci badať zvýšenú chorobnosť detí. Ako si chrániť zdravie pred chorobou či úrazom, aká je dôležitá čistota tela a potravín, aká je dôležitá zdravá výživa... to všetko sa deti naučia v priebehu tohto obsahového celku. Daždivé počasie typické pre november môže dotvoriť atmosféru pri preberaní prierezovej témy Noe sa plaví v mori.

Premeny v prírode. Praktické činnosti, ktoré rozvíjajú estetické a zmyslové vnímanie, stimulovanie vizuálnej percepcie. Upevňovanie zdravých životných návykov a postojov

Stimulovanie základných kompetencií nevyhnutných pre zdravý spôsob života. Rozvoj farebného videnia, uplatnenie vo výtvarných a pracovných činnostiach. Rozvoj fantázie, tvorivosti.

Poznávanie svojho tela, signály tela, utváranie správnych postojov k zdraviu.

Prezentácia tvorivého myslenia a kreatívnej kompetencie vo vyjadrovaní.

Oboznamovať deti so zmenami v prírode s príchodom zimného obdobia.

**Téma :**

* + **Počasie sa mračí**
  + **Moje múdre telo**
  + **Čo pichá a šuští**
  + **Zimní spáči**

**Stratégie výchovno-vzdelávacej činnosti:**

**Metódy:**

* zážitkové učenie,
* kooperatívne učenie,
* problémové učenie,
* projektové učenie,
* názorné pozorovanie,
* hry a hrové učenie
* vysvetľovanie,
* rozprávanie,
* rozhovor,
* riešenie problémových úloh,
* slovnej inštrukcie
* nácvik, precvičovanie, opakovanie,
* hodnotenie.

**Formy:**

* pracovné činnosti,
* individuálne učenie,
* skupinové učenie,
* frontálne učenie,
* vychádzka do prírody a blízkeho okolia,
* hra zdravé a nezdravé potraviny,
* hudobno-pohybové a dramatizujúce hry,
* kreslenie, maľovanie a modelovanie ovocia zeleniny,
* nácvik, spievanie a recitácia básní a piesní,
* zhotovovanie výtvarných prác z prírodného a odpadového materiálu,
* zdravotne zamerané činnosti.

**Učebné zdroje:**

* Pracovné listy,
* melodický hudobný nástroj,
* makety ovocia a zeleniny,
* výtvarný, prírodný, technický a odpadový materiál,
* odborná literatúra,
* detské časopisy,
* detská literatúra,
* zásobník piesní, hier a riekaniek,
* stavebnice.

### 6.4 Obsahový celok: Sviatočný december

**Charakteristika obsahového celku:**

Obdobie decembra sa nesie v znamení očakávaní. Je to čas obdarúvania sa ľudí, čas kedy sa plnia mnohé priania a túžby. V tejto sviatočnej atmosfére Mikuláš určite nezabudne na čakajúce deti v CMŠ a s Ježiškom na Vianoce nadíde čas radosti a veselosti. Pri tomto obsahovom celku považujeme za dôležité naučiť deti nielen prijímať dary, ale vedieť ich aj dávať. Tak, ako nám dobrotivý Pánboh daroval najväčší dar – svojho Syna – Ježiška, ktorý sa narodil v chudobnej maštaľke, tak aj ľudia si majú robiť radosť a darovať si nielen hmotné dary, ale aj úsmev, dobré slovo či pohladenie.

V tomto obsahovom celku sa zameriame na poznávanie všeobecne prijímaných hodnôt : ľudskosť, solidarita, priateľstvo. Oboznámime sa s históriu Vianoc, tradíciami, zvykmi. Príprava vianočného posedenia v MŠ. Podpora a rozvoj estetického cítenia, vnímania a prežívania. Výroba ozdôb, príprava vianočných koláčikov. Precvičovanie manipulačných schopností, podnecovanie, predstavivosť, tvorivosti, fantázie.

**Téma :**

* **Advent**
* **Tešíme sa na príchod sv. Mikuláša**
* **Čarovné dvere do sveta snenia**
* **Vôňa Vianoc**

**Stratégie výchovno-vzdelávacej činnosti**

**Metódy:**

* Zážitkové učenie,
* kooperatívne učenie,
* problémové učenie,
* projektové učenie,
* názorné pozorovanie,
* hry a hrové učenie
* vysvetľovanie,
* rozprávanie,
* rozhovor,
* riešenie problémových úloh,
* slovnej inštrukcie
* nácvik, precvičovanie, opakovanie,
* hodnotenie.

**Formy:**

* pracovné činnosti s rôznym materiálom,
* individuálne učenie,
* skupinové učenie,
* frontálne učenie,
* pracovné listy, zošity,
* Mikuláška besiedka,
* vianočná besiedka,
* pečenie koláčov,
* námetové, didaktické, konštruktívne hry,
* nácvik piesní a básní k Vianociam a zime,
* hudobno-pohybové hry,
* počúvanie a spievanie kolied,
* grafomotorické cvičenia,
* matematická predstavy pri manipulácií s predmetmi.

**Učebné zdroje**

* Zásobník piesní a básní k Vianociam,
* pracovné listy,
* detské časopisy,
* odborná literatúra,
* stavebnice,
* geometrické tvary,
* piesne, riekanky, vyčítanky.

### 6.5 Obsahový celok: Biely január

**Charakteristika obsahového celku**

Deti sa oboznámia s pojmom kalendár, charakterizujú znaky zimy, ktoré môžu v tomto období vnímať. Jeden týždeň venujeme zimným športom. Tento obsahový celok sa nesie v znamení času, deti sa oboznámia s časovými vzťahmi a v súvislosti s tým, aj so zákonitosťami striedania ročných období a času – ráno – večer. Na elementárnej úrovni si utvoria predstavu o vesmíre. Prierezová téma poukáže na to, že aj v zimnom období je dôležité uprednostniť pohyb na čerstvom vzduchu, otužovať sa, pred trávením času pri televízore (Keď Pán Ježiš bol maličký, nikdy neleňošil...)

Budeme deti viesť k samostatnej práci a radosti.

Uspokojovať vyššie potreby, rozširovať poznatkový systém, rozvoj záujmov a motíváciu o spoznávanie okolitej skutočnosti a podpora túžby po poznaní. Podnecovanie aktivity, tvorivosti, samostatnosti a zodpovednosti. Schopnosť riešiť kognitívne úlohy, alebo problémy individuálne alebo v kooperácii s inými deťmi. Osvojovanie elementárnych poznatkov o prostredí ktoré je deťom neznáme. Zmysluplne a zaujímavo im vysvetliť vesmír.

**Téma :**

* **Bola raz malá hviezdička**
* **V krajine snehu a ľadu**
* **Zimné športy**
* **Svet čísiel a tvarov**

**Stratégie výchovno-vzdelávacej činnosti**

**Metódy:**

* Zážitkové učenie,
* kooperatívne učenie,
* problémové učenie,
* projektové učenie,
* názorné pozorovanie,
* hry a hrové učenie
* vysvetľovanie,
* rozprávanie,
* rozhovor,
* riešenie problémových úloh,
* slovnej inštrukcie
* nácvik, precvičovanie, opakovanie,
* hodnotenie.

**Formy:**

* Stavebnice,
* výtvarné a pracovné činnosti,
* individuálne učenie,
* skupinové učenie,
* frontálne učenie,
* pracovné listy,
* grafomotorické cvičenia,
* pracovné činnosti s prírodným materiálom,
* snehové hry a hry so snehom,
* rozvíjanie matematických predstáv pri manipulácií s predmetmi,
* hudobno-pohybové, konštruktívne, námetové a didaktické hry,
* pokusy so snehom a vodou.

**Učebné zdroje**

* Odborná literatúra,
* pracovné listy,
* makety,
* detská literatúra,
* riekanky, vyčítanky,
* piesne, básne,
* výtvarný a prírodný materiál

### 6.6 Obsahový celok: Zábavný február

**Charakteristika obsahového celku**

Zaradenie tohto obsahového celku súvisí s tradíciou prežívania fašiangov v našom meste. Deti zakúsia radosť a veselosť fašiangového obdobia prostredníctvom prípravy na Karneval – od výroby masiek, cez výzdobu triedy, prípravu občerstvenia, tancovačku, súťaže... Nakoľko karneval sa nesie v znamení detí prezlečených za zvieratá, ľudí v rôznych profesiách, vecí... tento obsahový celok doplní aj oboznamovanie sa s cudzokrajnými zvieratami, pracovnými profesiami a južným ovocím. Pri príprave karnevalu je dôležitá spolupráca a pomoc kamarátom, učiteľkám, čomu sa bližšie venuje prierezová téma.

Vzdelávacie aktivity : rozvoj vyrovnanej a adekvátnej identity, práva dieťaťa, osvojenie si základných poznatkov, schopností a znalostí pri nadväzovaní sociálnych vzťahov a kontaktov s vrstovníkmi a dospelými. Viesť k tolerancii, kultúre medziľudských vzťahov, osvojenie si všeobecne uznávané etické hodnoty.

**Téma :**

* **My sme malí muzikanti**
* **Karnevaly, karnevaly, tešia sa už veľkí, malí**
* **Vesmír očami detí**
* **Každý z nás je iný**

**Stratégie výchovno-vzdelávacej činnosti**

**Metódy:**

* Zážitkové učenie,
* kooperatívne učenie,
* problémové učenie,
* projektové učenie,
* názorné pozorovanie,
* hry a hrové učenie
* vysvetľovanie,
* rozprávanie,
* rozhovor,
* riešenie problémových úloh,
* slovnej inštrukcie
* nácvik, precvičovanie, opakovanie,
* hodnotenie.

**Formy:**

* Stavebnice,
* výtvarné a pracovné činnosti,
* individuálne učenie,
* skupinové učenie,
* frontálne učenie,
* zhotovovanie zemegule,
* vytváranie hviezdnej oblohy,
* pracovné listy,
* grafomotorické cvičenia,
* pracovné činnosti s prírodným materiálom,
* hudobno-pohybové, konštruktívne, námetové a didaktické hry.

**Učebné zdroje**

* Odborná literatúra,
* makety slnka**,** mesiaca, planét,
* pracovné listy,
* makety,
* detská literatúra,
* riekanky, vyčítanky,
* piesne, básne,
* výtvarný a prírodný materiál

### 6.7 Obsahový celok : Knižný marec

**Charakteristika obsahového celku :**

Marec je už dlhé roky mesiacom knihy. V období prevahy elektronických médií, počítačov a iných IKT sa kniha dostáva do úzadia. Štatistiky hovoria o tom, že deti čítajú málo, prípadne nečítajú vôbec. Vzbudenie a posilnenie záujmu o knihy rôzneho druhu prostredníctvom zážitkových aktivít bude náplňou tohto obsahového celku. Deti budú môcť pochopiť, že v knihách je ukrytý „poklad“ v podobe vedomostí o veciach okolo nás, viditeľných i pre naše zmysly neviditeľných. Prierezová téma súvisí s obdobím pôstu. Oboznámením s príbehom krížovej cesty sa „Svetielka“ budú učiť pomáhať slabším a chorým ľuďom.

Zvýšenie záujmu detí o knihy. Rozvoj schopností a zručností ktoré predchádzajú čítaniu a písaniu. Osvojenie si poznatkov o znakových systémoch, počúvanie s porozumením. Stimulovanie rečového potenciálu, kompetencie viažúce sa na rozprávanie a rozhovor. Zdokonaľovanie výslovnosti , detskej tvorivosti, myslenia a sebavyjadrovania.

V tomto období môžu prežívať krásne veľkonočné obdobie. Oboznamovanie s ľudovými tradíciami, zvykmi na Veľkú noc.

Rozvoj kapacít vnímania konštantných rytmov prírody Veľkonočných sviatkov , ľudové tradície a zvyky.

**Téma :**

* **Prezraď mi kniha, čo skrývaš**
* **Z rozprávky do rozprávky**
* **Prichádza jar pomaličku**
* **Ťuki, ťuki, ťukalo – Veľká noc**

**Stratégie výchovno-vzdelávacej činnosti**

**Metódy:**

* Zážitkové učenie,
* kooperatívne učenie,
* problémové učenie,
* projektové učenie,
* názorné pozorovanie,
* hry a hrové učenie
* vysvetľovanie,
* rozprávanie,
* rozhovor,
* riešenie problémových úloh,
* slovnej inštrukcie
* nácvik, precvičovanie, opakovanie,
* hodnotenie.

**Formy:**

* Návšteva knižníc,
* Čítanie detskej literatúry,
* pracovné listy,
* grafomotorické cvičenia,
* individuálne učenie,
* skupinové učenie,
* frontálne učenie,
* dopravné prostriedky,
* kruhové a hudobno-pohybové hry,
* relaxačné cvičenia,
* hry a hrové činnosti,
* výtvarné a pracovné činnosti,
* Prebúdzanie jari,
* Na dvore býva...,
* U kráľa času – časové vzťahy,
* Morena,
* Chránime si prírodu – les.

**Učebné zdroje**

* Detská literatúra,
* odborná literatúra,
* pracovné listy, zošity,
* CD – prehrávač,
* makety zvierat,
* makety kvetov,
* makety rastlín a stromov,
* riekanky, vyčítanky, básne,
* stavebnice.

### 6.8 Obsahový celok: Rozkvitnutý apríl

## Charakteristika obsahového celku

## S prichádzajúcou jarou je zaradený nasledujúci obsahový celok. Deti charakterizujú znaky tohto ročného obdobia, budú sa učiť vnímať ich všetkými zmyslami. Nakoľko je apríl mesiacom lesov, druhý týždeň deti „putujú“ na prechádzku do lesa, kde spoznávajú jeho zákutia i bohatstvá. Jar je typickým obdobím pre sadenie semien, starostlivosť o rastliny, prebúdzanie nového života. So základmi práce v záhrade sa deti oboznámia v téme Starostlivosť o rastliny. Poslednou témou sú Domáce zvieratá, kde sa deti naučia pomenovať mláďatá zvierat a význam starostlivosti o zvieratá.

Nadväzuje na predchádzajúce oblasti zmien v prírode a je zameraný na jar . Taktiež je zameraný na rozvoj prírodovedného poznania a stimulovania zvedavosti detí bádať v okolitom prostredí. Rôznymi praktickými činnosťami sa deti budú zoznamovať so základnými pravidlami cestnej premávky, ich bezpečnosti, rozvíjať pamäťové vlastnosti, pozornosť, sústredenosť, ohľaduplnosť, orientáciu v priestore a pod.

**Téma :**

* **Jarné kvietky ( od semienka po rastlinku )**
* **Zelené pľúca modrej planéty ( Deň zeme)**
* **Deti pozor, červená**
* **Domáce zvieratá**

**Stratégie výchovno-vzdelávacej činnosti**

**Metódy:**

* Zážitkové učenie,
* kooperatívne učenie,
* problémové učenie,
* projektové učenie,
* názorné pozorovanie,
* hry a hrové učenie
* vysvetľovanie,
* rozprávanie,
* rozhovor,
* riešenie problémových úloh,
* slovnej inštrukcie
* nácvik, precvičovanie, opakovanie,
* hodnotenie.

**Formy:**

* Hry a hrové činnosti,
* výtvarné a pracovné činnosti,
* individuálne učenie,
* skupinové učenie,
* frontálne učenie,
* cestujeme po svete,
* športom ku zdraviu,
* súťaživé hry,
* rozlúčka predškolákov,
* pracovné listy,
* detské časopisy,
* stavebnice.

**Učebné zdroje**

* Odborná literatúra,
* detská literatúra,
* encyklopédie
* internet
* výtvarný a pracovný materiál,
* CD – prehrávač,
* stavebnice,
* pracovné zošity,
* piesne, hry a riekanky.

### 6.9 Obsahový celok: Slnečný máj

**Charakteristika obsahového celku**

Máj je mesiacom, v ktorom majú sviatok všetky mamy. Je to mesiac aj našej nebeskej Matky, Panny Márie. Mame, jej práci, obetavosti je venovaný jeden týždeň tohto obsahového celku. V tomto období deti rady šantia po lúke. Čo všetko na lúke môžu stretnúť, ako sa slušne a zodpovedne správať v prírode – živej i neživej je náplňou ďalších tém obsahového celku: Keď pôjdeš lúkou, Od kvapky k potoku a Neživá príroda.

Dominujú činnosti motivované Sviatkom matiek, cieľom ktorých je podpora a rozvoj pozitívnych sociálnych vzťahov v rodien, utvárať elementárne poznatky o narodení dieťaťa, posilnenie a podpora emocionálneho prežívania a prosociálne správanie k ostatným ľuďom. Na tieto činnosti nadväzujú aktivity zamerané na utváranie postojov a základov hodnotového systému.

Utvárať vedomie o hlavnom meste republiky, osvojovať si rôzne spôsoby oboznamovania sa so širším spoločenským prostredím a utvárať si k nemu pozitívny vzťah.

**Téma :**

* **Na tom našom dvore**
* **Úsmev mojej mamy**
* **Slovensko - moja vlasť**
* **Naši záchranári**

**Stratégie výchovno-vzdelávacej činnosti**

**Metódy:**

* Zážitkové učenie,
* kooperatívne učenie,
* problémové učenie,
* projektové učenie,
* názorné pozorovanie,
* hry a hrové učenie
* vysvetľovanie,
* rozprávanie,
* rozhovor,
* riešenie problémových úloh,
* slovnej inštrukcie
* nácvik, precvičovanie, opakovanie,
* hodnotenie.

**Formy:**

* Hry a hrové činností,
* individuálne učenie,
* skupinové učenie,
* frontálne učenie,
* výtvarné a pracovné činnosti,
* darček pre mamičku,
* nakreslím si mamičku,
* moje telo sa skladá z....,
* chráň si svoje telo,
* cestujeme po Slovensku,
* pracovné listy,
* relaxačné cvičenia,
* tematické, konštruktívne a hudobno-pohybové hry.

**Učebné zdroje**

* riekanky, básne, piesne,
* pracovný a výtvarný materiál,
* CD – prehrávač,
* odborná literatúra,
* detská literatúra,
* výtvarný, prírodný a pracovný materiál,
* pracovné listy,
* makety Slovenska.

### 6.10 Obsahový celok: Veselý jún, hurá prázdniny

**Charakteristika obsahového celku**

Koniec školského roka sa nesie v znamení leta, očakávania prázdnin, preto obsahový celok je sústredený na vnímanie a rozlišovanie darov leta, na prežívanie sviatku MDD. So začínajúcimi prázdninami je potrebné deti oboznámiť s nástrahami prázdnin, ktoré môžu zapríčiniť úraz na cestách, pri vode, pri hrách. Je dôležité zopakovanie pravidiel bezpečnosti na cestách pri bicyklovaní, chôdzi či korčuľovaní pri témach Dopravné prostriedky, cestovanie a Prázdniny bez úrazu.

Blížiaci sa koniec školského roku prinesie deťom veľa radosti a zábavy. Obsahový celok je zameraný na objavenie hier a podpora vzájomnej kooperácie medzi deťmi. Podnecovanie aktivity, samostatnosti, tvorivosti, zodpovednosti. K záveru školského roku patrí aj rozlúčka s predškolákmi a tradičná opekačka.

Podpora sympatíí a kamarátskych vzťahov , posilňovanie individuality osobnosti. Všetky činnosti a aktivity budú zamerané na pohyb, ktorý patrí medzi základné potreby ľudí. Kognitívne učebné kompetencie budeme rozvíjať aktivitami a činnosťami typickými pre letné obdobie. ( hry s vodou, hry s pieskom, pozorovanie prírodného prostredia, počasia, hmyzu, flóry )

Deťom sa chceme snažiť priblížiť  prostredie iných okolitých krajín.

Prehlbovať u nich neustálu chuť po nových informáciách a radosti z učenia.

Upevňovať priateľské vzťahy, spolupatričnosť a vzájomnú pomoc.

Rozvíjať ich vzťah ku športu a hre.

Zámerom letnej prázdninovej činnosti bude predovšetkým vytvárať pre deti bohato podnetné prostredie a hrové činnosti, ktoré pomôžu deťom sa postupne adaptovať na novom prostredí ( jedná sa o deti z elokovaných pracovísk , ktoré navštevujú MŠ aj počas prázdnin) Podpora sympatíí a kamarátskych vzťahov , posilňovanie individuality osobnosti. Všetky činnosti a aktivity sú zamerané na pohyb, ktorý patrí medzi základné potreby ľudí. Kognitívne učebné kompetencie rozvíjame aktivitami a činnosťami typickými pre letné obdobie. ( hry s vodou, hry s pieskom, pozorovanie prírodného prostredia, počasia, hmyzu, flóry )

**Téma:**

* Týždeň detskej radosti
* Zvonček zvoní, na lúke je tisíc vôní
* Čo sa deje pri rieke
* Leto volá dovidenia škola
* **Tešíme a hráme sa so slniečkom**

**Stratégie výchovno-vzdelávacej činnosti**

**Metódy:**

* Zážitkové učenie,
* kooperatívne učenie,
* problémové učenie,
* projektové učenie,
* názorné pozorovanie,
* hry a hrové učenie
* vysvetľovanie,
* rozprávanie,
* rozhovor,
* riešenie problémových úloh,
* slovnej inštrukcie
* nácvik, precvičovanie, opakovanie,
* hodnotenie.

**Formy:**

* Hry a hrové činnosti,
* výtvarné a pracovné činnosti,
* individuálne učenie,
* skupinové učenie,
* frontálne učenie,
* cestujeme po svete,
* športom ku zdraviu,
* súťaživé hry,
* rozlúčka predškolákov,
* pracovné listy,
* detské časopisy,
* stavebnice.

**Učebné zdroje**

* Odborná literatúra,
* detská literatúra,
* encyklopédie
* internet
* výtvarný a pracovný materiál,
* CD – prehrávač,
* stavebnice,
* pracovné zošity,
* piesne, hry a riekanky.

# 7 Vyučovací jazyk

Vyučovacím jazykom v materskej škole je štátny jazyk Slovenskej republiky – slovenský jazyk

# 8 Spôsob a podmienky ukončovania výchovy a vzdelávania, vydávanie dokladu o získanom vzdelaní

Podľa § 16 ods.1 a 2 zákona 245/2008 o výchove a vzdelávaní (školský zákon) a o zmene a doplnení niektorých zákonov a vyhlášky 306/2008 o materskej škole, predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v materskej škole.

Dokladom o získanom stupni vzdelania je osvedčenie o absolvovaní predprimárneho vzdelávania.

Osvedčenie o získanom vzdelaní v súlade so školským zákonom, sa deťom, ktoré absolvovali predprimárne vzdelanie, bude odovzdávať v posledný júnový deň príslušného roka na „Rozlúčke s predškolákmi“, ktorú budeme pripravovať v spolupráci a za účasti rodičov.

# 9 Materiálno-technické a priestorové podmienky

Materská škola je súčasťou základnej školy. Má svoj samostatný vchod a od základnej školy je oddelená dverami.

V materskej škole sa nachádzajú dve triedy – trieda včeličiek a trieda sovičiek. Pri oboch triedach sú spálne s rozloženými lehátkami (nie je potrebné ich v priebehu dňa skladať).

Prostredie cirkevnej materskej školy priaznivo ovplyvňuje osobnosť dieťaťa. Je útulné, príjemné a harmonické. Harmonickosť prostredia je premenlivou zložkou, nakoľko mu deti spoločne s učiteľkou dávajú osobitý pôvab, starajú sa o poriadok a jeho estetickú úpravu, preto je každá trieda jedinečná.

Prostredie úzko súvisí s cieľmi cirkevnej materskej školy, výchovno-vzdelávacou činnosťou, obsahom výchovy a vzdelávania, učením sa dieťaťa. Učiteľky vedú deti k aktívnej pomoci pri tvorbe priaznivej sociálno-emocionálnej atmosféry a estetizácii prostredia materskej školy. Ich cieľom je, aby sa tu deti cítili bezpečne, sebaisto a príjemne.

Materiálne zabezpečenie je základom vnútorného prostredia. Materská škola je zásobená hračkami, ktoré sú neoddeliteľnou súčasťou vzdelávania a učenia sa detí. Sú z kvalitných materiálov a primerané veku detí.

Súčasťou materiálneho- technického vybavenia je aj detská a odborná literatúra, budeme využívať knižnicu v CZŠ , učebné pomôcky, ktoré sa priebežne dopĺňajú, telovýchovné náradie a náčinie, hudobné nástroje, didaktickú a audiovizuálnu techniku, výpočtovú techniku v spolupráci so  základnou školou. Pomôcky sú uložené na viditeľnom mieste, poskytujú deťom priame bezprostredné zážitky, vedú ich k iniciatíve, podporujú a rozširujú vnútornú motiváciu dieťaťa.

Rozmiestnenie nábytku rešpektuje potreby detí mať dostatok priestoru na hry, pohybové a relaxačné cvičenia a odpočinok.

Sú vytvorené pracovné a hrové kútiky, edukačné centrá, ktoré učiteľky budú obmieňať spoločne s deťmi podľa potrieb.

Triedy sú usporiadané tak, aby deťom :

* + Umožňovali komunikáciu pri spoločných činnostiach v hrových skupinách,
  + uľahčili voľný styk s najbližším okolím,
  + uľahčili prístup k hračkám a pomôckam,
  + umožnili plánovať a vytvárať hrové prostredie podľa vlastného zámeru,
  + umožnili poznať vlastné pracovné tempo a uvedomiť si vlastné možnosti,
  + umožniť ponechať vlastný výtvor v prostredí,
  + umožniť tvoriť podľa vlastných predstáv na základe samostatného rozhodovania sa pri výbere činností,
  + boli bezpečné, hygienické, estetické a funkčné,
  + umožňovali dodržiavanie vopred stanovených pravidiel deťmi a učiteľkami pri ukladaní hračiek, manipulácií s predmetmi, učebnými pomôckami.

Súčasťou materskej školy je výdajňa jedla s malou kuchynkou.

Na chodbe sa nachádzajú skrinky, sociálne zariadenie a izolačná miestnosť.

### 

# 10 Vnútorný systém kontroly a hodnotenia detí

Dosahovaný rozvojový rast osobnosti detí budeme kontrolovať pomocou pracovných zošitov, listov, z výtvarných a pracovných činností, pozorovaním ich spolupráce a správania sa detí ako jednotlivca i v skupine. Využívame metódy hodnotenia – pozorovanie, hospitácie, analýzy plánovania (programovania) výchovno-vzdelávacej činnosti, analýzy pracovných listov, zošitov, produktov detských činností, pričom rešpektujeme osobnostné tempo detí.

Skontrolujeme a zhodnotíme:

* + záujem o činnosti (osvojovanie návykov a zručností),
  + reakciu na stimuláciu a motiváciu,
  + aktívne sa zapájanie detí do činností,
  + úroveň vedomostí, zručností, schopností a návykov vo vzťahu k učebným osnovám školského vzdelávacieho programu,
  + výchovno-vzdelávacie výsledky v perceptuálno-motorickej, kognitívnej, a sociálno-emocionálnej oblasti,
  + rozvíjanie kľúčových kompetencií detí,
  + plnenie cieľov stanovených v ŠkVP,
  + organizáciu výchovno-vzdelávacej činnosti,
  + proces učenia,

pričom budeme využívať vzájomné hospitácie, konzultácie medzi pedagogickými zamestnancami, pokroky i poklesy detí konzultovať s rodičmi a hodnotiť edukačnú činnosť.

Konkrétne zameranie a formy hodnotenia detí sú vypracované v ročnom pláne vnútornej kontroly školy vypracovanom v súlade s § 9 ods. 4 písm. c) vyhlášky MŠ SR č. 306/2008 Z. z. v znení vyhlášky MŠ SR č. 308/2009 Z. z.

# 11 Vnútorný systém kontroly a hodnotenia zamestnancov školy

Konkrétne zameranie kontrolnej činnosti zamestnancov je vypracované v ročnom pláne vnútornej kontroly školy vypracovanom v súlade s § 9 ods. 4 písm. c) vyhlášky MŠ SR č. 306/2008 Z. z. v znení vyhlášky MŠ SR č. 308/2009 Z. z.

### 

Dátum prerokovania ŠkVP v pedagogickej rade:

Dátum prerokovania ŠkVP v Rade školy :